পুলিশ সূত্রে জানা যায়, নতুন বউয়ের খরচ চালাতে প্রতিবেশীর শিশুকে অপহরণ ও মুক্তিপণ আদায় করে মোটা অংকের টাকা হাতিয়ে নিতে চেয়েছিল রোমান । তবে পুলিশি তৎপরতায় তার সব পরিকল্পনা ভেস্তে যায়। ২৮ আগস্ট রাত ৮টার দিকে অপহৃত হয় তেজাগাঁও শিল্পাঞ্চল থানার পূর্ব নাখালপাড়ার ৩/৪১/১ বাসার ভাড়াটিয়া মো. সাইফুল ইসলাম ও সাথী আক্তার দম্পতির চার বছরের শিশু সন্তান তোয়াসিন ইসলাম সিমন। এ সময় শিশুটির মা রান্নাঘরে এবং বাবা বাসার বাইরে ছিলেন। ঘুমন্ত শিশুটিকে অপহরণকারীরা তুলে নিয়ে যায়। বাবা-মা তাকে কোথাও খুঁজে পাচ্ছিলেন না। তারা ওই রাতেই বিষয়টি পুলিশ ও স্বজনদের জানান। শিশুটির বাবা সাইফুল ইসলাম রাতেই তেজগাঁও শিল্পাঞ্চল থানায় একটি সাধারণ ডায়েরি (জিডি) করেন। এরপর পুলিশ ২৮ ঘণ্টার চেষ্টায় শিশু সিমনকে উদ্ধার করে।